Knights of the Round Table

Knights of the Round Table (títol orichinal en anglés, en aragonés Os caballeros d'a Mesa Redonda, estrenada en Aragón con o títol en castellano de Los caballeros del rey Arturo, en aragonés Os caballeros d'o rei Arturo) ye una cinta de cine britanico de cine d'aventuras estrenada l'anyo 1953, dirichida por Richard Thorpe seguntes un guión adaptau por Talbot Jennings, Jan Lustig y Noel Langley (basau en Le Morte d'Arthur, novela de Thomas Malory sobre o rei Arturo publicada en 1485), con una dirección de forografía de Freddie Young y Stephen Dade, una banda sonora orichinal de Miklós Rózsa y una producción cinematografica de Pandro S. Berman ta la filial britanica d'a productora cinematografica Metro Goldwyn-Mayer. Conta con un elenco d'actors d'o cual en fan parte, en os suyos papels principals, Robert Taylor, Ava Gardner, Mel Ferrer, Anne Crawford, Stanley Baker, Felix Aylmer, Maureen Swanson, Gabriel Woolf, Anthony Forwood, Robert Urquhart y Niall MacGinnis.

A cinta, que fa parte d'una mena de trolochía con os mesmo director, productor y protagonista ambientadas en a Edat Meya, con Ivanhoe (1952) y The Adventures of Quentin Durward (1955), conta cómo en una isla de Gran Bretanya que se troba en bel meyo d'una guerra entre Arthur Pendragon y la suya chirmanastra Morgan LeFay se reúnen a sucherencia de Merlín, qui los leva a la presencia d'a mitica espada Excalibur, una espada que se troba enquistada y d'a cual se diz que qui la libere será lo rei d'Anglaterra. Modred, l'amant de Morgan, preba de fer-lo y no puet, pero sí que lo fa y con gran facilidat Arthur . D'atra man, Lancelot ye un caballero francés que marcha de camín ta trobar a Arthur y en a suya ruta troba a Percival y a su chirmana Elaine, qui s'enamora immediatament de Lancelot. Cuan Lancelot troba a Arthur se bate con él, sin que garra d'éls sepa qui ye l'atro, y quedan empaz. Finalment, en esclatar a guerra entre Arthur y Modred, gana o primero y instaura una epoca de paz guaranciada por un grupo selecto de caballeros (os Caballeros d'a Mesa Redonda). Arthur ninvía a Lancelot a escoltar a la suya prometida, Chinebra, ta que vienga a casar-se con él, y cuan Lancelot la salva d'un secuestro, toz dos s'enamoran, y mesmo Modred que Morgan para cuenta d'ixo y veyen una oportunidat. Merlín advierte a Lancelot d'o periglo y iste opta por casar-se con Elaine ta distanciar-se de Chinebra, pero cuan Elaine muere en o parto, torna a amanar-se a la reina, dica qye finalment Modred los troba chuntos en as habitacions de Lancelot. Optan por fuyir, pero son cuzgaus en ausencia por Arthur y los suyos caballeros, que los condenan a muerte, encara que finalment se lis conmuta la pena por destierro para él y internamiento perpetuo en un monesterio ta ella. Dabant d'a situación, Modred y Morgan fan esclatar una nueva guerra civil.

A cinta s'ambienta en Anglaterra en bel momento indeterminau d'a Edat Meya y las suyas escenas se filmoron en o castiello de Dintagell en Dintagell (Cornualla), en Devon en Anglaterra, y en o castiello de Luttrellstown en o condau de Dublín en Irlanda, amás d'en os MGM British Studios en Borehamwood en Hertfordshire y en os Pinewood Studios en Buckinghamshire. Localizacions de Knights of the Round Table en Internet Movie Database.

Se tracta d'una cinta que ha recubiu bellas nominacions a bels premios, en destacando dos nominacions a los Premios Oscar en a suya 26ena edición, a lo Millor Disenyo de Producción y a lo Millor Soniu.

 Elenco Knights of the Round Table en Internet Movie Database. 
 Actor  Papel  Notas    '''' 

 Se veiga tamién 
 Cine en 1955.
 Cintas de 1955.

 Referencias 

Categoría:Cintas ambientadas en Anglaterra
Categoría:Cintas con banda sonora orichinal de Miklós Rózsa
Categoría:Cintas con dirección de fotografía de Freddie Young
Categoría:Cintas con dirección de fotografía de Stephen Dade
Categoría:Cintas con guión de Jan Lustig
Categoría:Cintas con guión de Noel Langley
Categoría:Cintas con guión de Talbot Jennings
Categoría:Cintas con montache de Frank Clarke
Categoría:Cintas de cine d'aventuras
Categoría:Cintas d'o Reino Uniu
Categoría:Cintas dirichidas por Richard Thorpe
Categoría:Cintas en anglés
Categoría:Cintas en latín
Categoría:Cintas interpretadas por Anne Crawford
Categoría:Cintas interpretadas por Anthony Forwood
Categoría:Cintas interpretadas por Ava Gardner
Categoría:Cintas interpretadas por Felix Aylmer
Categoría:Cintas interpretadas por Gabriel Woolf
Categoría:Cintas interpretadas por Maureen Swanson
Categoría:Cintas interpretadas por Mel Ferrer
Categoría:Cintas interpretadas por Niall MacGinnis
Categoría:Cintas interpretadas por Robert Taylor
Categoría:Cintas interpretadas por Robert Urquhart
Categoría:Cintas interpretadas por Stanley Baker
Categoría:Cintas producidas por Pandro S. Berman
Categoría:Cintas rodadas en Borehamwood
Categoría:Cintas rodadas en Buckinghamshire
Categoría:Cintas rodadas en Devon
Categoría:Cintas rodadas en Dintagell
Categoría:Cintas rodadas en o condau de Dublín